Délegyháza Község Önkormányzata

Dr. Riebl Antal Polgármester Úr

r é s z é r e

Tisztelt Polgármester Úr!

Alulírott Zoltán Miklós, mint az **ELOHIM Kegyeleti és Szolgáltató Korlátolt Felelősségű** **Társaság** (2351 Alsónémedi, Nap u. 2., cégjegyzékszám: 13-09-104783) ügyvezetője z alábbi kérelemmel fordulok T. Polgármester Úrhoz, és kérem az annak megfelelő eljárását:

Társaságunk 2006. évtől üzemelteti kegyeleti közszolgáltatási szerződés alapján a köztemetőt. Büszkén mondhatom, hogy a lakosság részéről igen sok pozitív visszajelzést kapunk a munkánkkal kapcsolatban, és a tulajdonos Önkormányzat sem fogalmazott meg felénk soha egyetlen kifogást sem. A szerződésben foglaltakat maradéktalanul betartjuk.

A szerződés 10. pontja szerint a jogviszony 10 éves határozott időtartamra jött létre. Az általunk elvégzett beruházások, munkák komoly anyagi terhekkel jártak, melyek megtérülése hosszabb időt igényelne.

Mindezek alapján tisztelettel kérem, hogy a kegyeleti közszolgáltatási szerződésünk 10. pontját a csatolt okirat közös aláírásával – 2026. április 12. napjáig - meghosszabbítani szíveskedjék.

Bízva kérésem támogatásában maradok tisztelettel:

Alsónémedi, 2014. július 29.

Z o l t á n M i k l ó s ügyvezető

Melléklet: szerződés-módosító okirat

**Kegyeleti közszolgáltatási szerződés módosítása**

Alulírott szerződő felek:

egyrészről Délegyháza Község Önkormányzata – képviseletében Dr. Riebl Antal polgármester –

mint a települési köztemető tulajdonosa és egyben fenntartója,

másrészről az ELOHIM Kegyeleti és Szolgáltató Korlátolt Felelősségű Társaság (2351 Alsónémedi, Nap u. 2., cégjegyzékszám: 13-09-104783) – képviseletében Zoltán Miklós ügyvezető –

mint a települési köztemető üzemeltetője

2006. április 12. napján kegyeleti közszolgáltatási szerződést kötöttek a köztemető üzemeltetésére.

Felek – tekintettel a szerződésben foglaltak maradéktalan teljesülésére és a felek, valamint a lakosság megelégedettségére – a szerződés 10. pontját az alábbiak szerint módosítják:

„10.) Szerződő felek megállapodnak abban, hogy jelen szerződés 2006. április 12. napjától 2026. április 12. napjáig szól.”

A kegyeleti közszolgáltatási szerződés jelen módosítással nem érintett rendelkezései – különös tekintettel a felek jogaira és kötelezettségeire – a továbbiakban is változatlanul hatályban maradnak.

Délegyháza, 2014. ………………………………..

……………………………………… ……………………………………..

tulajdonos képviseletében üzemeltető képviseletében

Dr. Riebl Antal polgármester Zoltán Miklós ügyvezető